CELEX: 32018D0490
Language: hr
Date: 2018-03-21 00:00:00
Title: Provedbena odluka Komisije (EU) 2018/490 оd 21. ožujka 2018. o stavljanju izvan snage Odluke 2007/365/EZ o hitnim mjerama za sprečavanje unošenja Rhynchophorus ferrugineus (Olivier) (crvene palmine pipe) u Zajednicu i njegovog širenja unutar Zajednice (priopćeno pod brojem dokumenta C(2018) 1607)

23.3.2018   
            
            
               HR
            
            
               Službeni list Europske unije
            
            
               L 81/22
            
         PROVEDBENA ODLUKA KOMISIJE (EU) 2018/490
   оd 21. ožujka 2018.
   o stavljanju izvan snage Odluke 2007/365/EZ o hitnim mjerama za sprečavanje unošenja Rhynchophorus ferrugineus (Olivier) (crvene palmine pipe) u Zajednicu i njegovog širenja unutar Zajednice
   
      
         (priopćeno pod brojem dokumenta C(2018) 1607)
      
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno četvrtu rečenicu njezina članka 16. stavka 3.,
   budući da:
   
               (1)
            
            
               Usprkos mjerama utvrđenima Odlukom Komisije 2007/365/EZ (2) u cilju sprečavanja unošenja Rhynchophorus ferrugineus (Olivier) (crvene palmine pipe) u Zajednicu i njegovog širenja unutar Zajednice, godišnji pregledi koje su provele države članice u skladu s tom Odlukom pokazali su da je organizam sada široko rasprostranjen u većini dijelova ugroženog područja.
            
         
               (2)
            
            
               Kao rezultat toga, nije moguće spriječiti njegovo daljnje unošenje u Uniju i širenje na gotovo cijelom teritoriju Unije.
            
         
               (3)
            
            
               Odluku 2007/365/EZ stoga bi trebalo staviti izvan snage.
            
         
               (4)
            
            
               Ova bi se Odluka trebala primjenjivati od istog datuma kao Provedbena direktiva Komisije (EU) 2018/484 (3) kako bi se osigurala usklađenost s odredbama te direktive.
            
         
               (5)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Odluka 2007/365/EZ stavlja se izvan snage.
   Članak 2.
   Ova se Odluka primjenjuje od 1. listopada 2018.
   Članak 3.
   Ova je Odluka upućena državama članicama.
   
      Sastavljeno u Bruxellesu 21. ožujka 2018.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 169, 10.7.2000., str. 1.
   
   
      (2)  Odluka Komisije 2007/365/EZ od 25. svibnja 2007. o hitnim mjerama za sprečavanje unošenja Rhynchophorus ferrugineus (Olivier) (crvene palmine pipe) u Zajednicu i njegovog širenja unutar Zajednice (SL L 139, 31.5.2007., str. 24.).
   
      (3)  Provedbena direktiva Komisije (EU) 2018/484 оd 21. ožujka 2018. o izmjeni Direktive 93/49/EEZ u pogledu zahtjeva koje mora ispunjavati poljoprivredni reprodukcijski materijal određenih rodova ili vrsta obitelji Palmae u pogledu organizma Rhynchophorus ferrugineus (Olivier) (vidjeti stranicu 10. ovog Službenog lista).